text: Dansktoppen fester i Fredericia
  14 juni 2013 kl. 09.00
  Dansktopfestivalen er i år rykket fra Hedensted til Kastellet i hjertet af Fredericia, hvor både nye talenter og garvede dansktop-veteraner vil underholde de forventede 5000 festival-gæster.
  På plakaten er blandt andet Sømændene, Birthe Kjær med "Feel Good Band", Fede Finn & Funny Boyz, Jakob Sveistrup med Band, John Schmidt, Hvide Løgne, Bamse Jam, vinder af Dansktop Talent 2012 Anne Katrine Tove og mange flere.
  
  Nye talenter skal findes
  Som en tilbagevendende succes byder Dansktopfestivalen for tredje gang i træk nye talenter velkommen og kårer årets Dansktop Talent 2013.
  Det sker fredag - dagen før selve festivalen lørdag. Kampen står mellem otte finalister, der er blevet nøje udvalgt af dommerkomitéen. Dansktoptalent er den eneste talentkonkurrence herhjemme i dansktop-regi.
  Se mere i TV SYD Nyheder kl. 19.30.
  